Vi hadde et flott opphold i leiligheten til Marco. Leiligheten var flott innredet og i god stand. Mange sengeplasser, og alle sengene var gode (vi var 6 stk.). Dessverre var heisen under reparasjon under vårt opphold, noe som ble litt slitsomt i lengden, ettersom leiligheten ligger i øverste (5.?) etasje. Utsikten mot parken og Casa dell’Architectura var fantastisk og balkongen perfekt for frokost og en kopp te på morgenen. Beliggenheten var både og. På den ene siden, veldig deilig p være nærme termini, med taxi, trikk, metro og tog/ekspresstog fra flyplassen (men vi tok taxi). På den andre siden, ligger den et stykke fra det man helst ønsker å se og oppleve i Roma. Dermed ble det 30 min gange hver dag for å se Colosseum, Pantheon, Monumente Vittorio Emmanuele II, osv. Mulig vi kunne tatt trikken, men det prøvde vi ikke på. Ellers var Marco veldig behjelpelig både før og under oppholdet. Han ga oss mange gode anbefalinger, både om praktiske ting (eks. transport til og fra flyplassen) og lister med gode restauranter i Roma (denne satt vi stor pris på). Den eneste jeg har å utsette er litt på badene. Det ene badet luktet da vi kom, og lukten gikk aldri heeeelt bort. Dette ble vi opplyst om av verten som sjekket oss inn, som hadde prøvd å lufte det på forhånd. På samme badet var trykket i dusjen elendig. På det andre badet var trykket i dusjen supert, og ingen lukt her. Under oppholdet begynte ett av rørene under vasken å lekke litt, men dette ordnet Marco raskt opp i, og sendte en «handyman» med det samme vi sa ifra. Alt i alt, noen få ring å utsette, men en flott leilighet med en fremragende og trygg vert.
…og jeg kommer virkelig til å savne utsikten fra balkongen ved soloppgang/solnedgang.